Document ID: /roh_data/filtered/fineweb-2-filterrobots_roh.jsonl.gz/26231

out ella prerunda dil cup svizzer
El 16avel final dalla prerunda dil cup ha il CB Trun/Rabius beneventau il FC Appenzell a Pustget. Muort in viadi dalla giuventetgna da Trun han ils trenaders Donat Albin e Philippe Vincenz stuiu desister da gest otg giugadurs. Per quei motiv ein sis giugadurs dalla secund’equipa dil CB Trun/Rabius vegni tier la caschun da giugar encunter in’equipa da tiarza liga. Aschia valevan tonaton ils Appenzelles sco favortis avon il giug.
Continue Reading
trun/rabius cun l'emprema victoria
El secund giug d’ordeifer dalla sesiun ei l’equipa da Trun/Rabius stada sin viseta el cantun S. Gagl tier l’equipa da Gams. Igl ei il duel dallas duas equipas promovidas en 3. ligia. Gams haveva recaltgau entochen uss in punct e Trun/Rabius dus. Omisduas equipas savevan che quei giug sappi gia esser in signal per la cuntinuaziun ella sesiun dallas duas equipas, aschia ch’ils aspectaturs savevan esser spanegiai sin ina interessanta partida.
Continue Reading
bènaltè! 2019
Il «bènaltè!», il magazin che beinenqual adherent da nies club da ballapei spetga vess mintga uost, va ella quarta runda. Sche vus fageis era part da quella categoria lectura/lectur, sch’ei il spitgar sepagaus e vus astgeis finalmein sfegliar ella nova ediziun e leger plein marveglias las novas dil CB Trun/Rabius.
La sesiun 2018/2019 ei secapescha puspei succediu ina massa sil e spel plaz da ballapei – e quei ha la redacziun dil «bènaltè!» naturalmein buca schau passar sperasvi mo aschia. Forsa essas vus era stai perdetga d’in ni l’auter schabetg. Cun totalmein 56 paginas sto la quarta ediziun dil «bènaltè!» en mintga cass buca sezuppar. Aschia sperein nus era uonn da saver svegliar vies interess, giavischein a vus bien divertiment per la lectura e selegrein da bunas discussiuns davart il CB Trun/Rabius. Pertgei leu nua ch’ei vegn discussiunau ei veta – e nies club viva!
Il «bènaltè!» 2019 en fuorma da PDF saveis vus telecargar cheu.